โฆษก ศบค.แนะนำ ยังควรปฏิบัติงานที่บ้านต่อไป เพื่อลดความเสี่ยงการแพร่เชื้อโควิด-19 แม้ตัวเลขผู้ป่วยใหม่ลดลง
โฆษก ศบค.แนะนำ ยังควรปฏิบัติงานที่บ้านต่อไป เพื่อลดความเสี่ยงการแพร่เชื้อโควิด-19 แม้ตัวเลขผู้ป่วยใหม่ลดลงนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโควิด-19 หรือ ศบค. แถลงว่า แม้สถานการณ์การแพร่ระบาดโควิด-19 ในไทยจะดีขึ้น ตัวเลขผู้ป่วยรายใหม่ลดลง แต่ยังมีความจำเป็นที่ต้องขอความร่วมมือบริษัทต่างๆ ให้พนักงานทำงานที่บ้าน หรือ Work From Home ต่อไป ไม่อยากให้ผ่อนคลายมาตรการ และขออย่าพึ่งใช้ชีวิตตามปกติ เนื่องจากสถานการณ์ภาพรวมทั้งในไทยและทั่วโลกยังไม่น่าไว้วางใจ อาจมีความเสี่ยงติดเชื้อได้ทุกเมื่อ ดังนั้นจึงต้องเข้มมาตรการและประกาศต่างๆ ต่อไป แต่ทั้งนี้อาจมีการผ่อนปรนมาตรการในบางพื้นที่ ซึ่งต้องมีการประเมินผลกระทบอีกครั้ง เชื่อว่าจะมีมาตรการที่เหมาะสมต่อไปอย่างไรก็ตาม ยอมรับว่ากังวลใจ เนื่องจากอยู่ในช่วงสงกรานต์ ที่อาจมีการพบปะกัน ซึ่งอาจมีความเสี่ยงต่อการแพร่เชื้อได้ จึงขอทุกฝ่ายทุกคนร่วมมือกันต่อไป ตัวเลขผู้ป่วยก็จะลดลงอย่างต่อเนื่องส่วนกระแสข่าวบางพื้นที่จะผ่อนปรน ให้ร้านเสริมสวยเปิดบริการในวันที่ 16 เมษายนนี้นั้น โฆษก ศยค.ระบุว่า ต้องตรวจสอบข้อมูลก่อน แต่เบื้องต้นยืนยันว่า ทุกพื้นที่ยังคงยึดตามคำสั่งของส่วนกลาง คือร้านเสริมสวยยังไม่สามารถเปิดให้บริการได้ เพราะจะทำให้มีการพบปะและใกล้ชิดกัน ซึ่งอาจเสี่ยงติดเชื้อได้ แต่คาดว่าน่าจะมีการพิจารณามาตรการผ่อนปรนให้อยู่ โดยขอประเมินตามสถานการณ์